runetrust/blame-folketinget-dk huggingface dataset:
Jacob Mark (SF), 2016-02-03:
Vil ministeren vurdere de foreløbige konsekvenser af nedskæringerne på de gymnasiale uddannelser og redegøre for sin og regeringens holdning til, at ledelserne på nogle gymnasier vælger at afskedige lærere, før de har undersøgt andre alternativer, og at de tilmed i nogle tilfælde budgetterer med overskud?
Peter Skaarup (DF), 1999-05-04:
En af de ting, vi kan nævne, er, at hvis økonomien ikke giver borgeren mulighed for selv at antage en sagkyndig rådgivning under tvister med offentlige forvaltningsmyndigheder, skal der være mulighed for fri proces eller for på tilsvarende måde at få vederlagsfri, uvildig rådgivning.
Per Larsen (KF), 2020-01-16:
Men grunden til, at jeg spørger ind til lige ordførerens tale her, er, at jeg synes, der blev skabt en form for mistillid til fysioterapeuternes evne til at stille diagnosen i forhold til deres kompetenceområder, hvor ordføreren plæderede for, at det var en fordel for patienterne at komme forbi en praktiserende læge først.
Bjarne Laustsen (S), 2009-03-25:
Vi ved jo alle sammen, at det var, fordi Socialdemokratiet ikke ville være med til at skære i dagpengene og i dagpengeperioden, at vi så skulle straffes på en eller anden måde, og så fandt ministeren i en sen nattetime på det her med kommunaliseringen af jobcentrene, og så tog man lige ankenævnet med.
Birthe Rønn Hornbech (V), 2001-04-17:
Fru Anne Baastrup var inde på, at en sådan bemyndigelse kunne misbruges af en minister, og det er altså også det, der er min bekymring, for jeg synes ikke, det hører hjemme i en straffelov, men jeg hører også på ministeren, at vi kan diskutere, hvordan den teknisk skal udformes.
Troels Lund Poulsen (V), 2008-06-03:
Men jeg vil nu sige, at hr. Per Clausen i forhold til den politiske virkelighed burde glæde sig over, at der jo er en markant styrkelse, både med den første og den kommende miljømilliard, som netop går på naturgenopretning og sikrer, at vi får en langt bedre genopretning af nogle af de vådområder, som vi nu investerer så målrettet i.
Poul Andersen (S), 2003-11-06:
Jeg vil gerne indledningsvis sige, at for Socialdemokratiet er det vigtigt, at vi får tilrettelagt en trafik efter det, der er behovet, netop at vi tager sigte ud fra, hvad der er behovet i hovedstaden, hvor vi skal lægge vægten på det kollektive trafiksystem, ligesom omkring de større byer.
Villy Søvndal (SF), 2001-05-18:
Så er man selvfølgelig nødt til i stedet for at bevæge sig ud med hokuspokusforslag af forskellig art, og jeg har kvitteret for, og det vil jeg godt gøre igen, at fantasien er meget stor, men ligesom ved enhver anden form for trylleri og magi løser det ikke problemet.
Elisabeth Arnold (RV), 1999-01-21:
Det er nødvendigt med hensyn til at opnå den nødvendige troværdighed for uddannelsesinstitutionerne, revisionsfunktionen, huslejefastsættelsen og en hel del andre forskellige økonomiske og administrative forhold på skolerne, så der ikke kan herske tvivl om, at de indretter sig fornuftigt og ukritisabelt.
Leif Lahn Jensen (S), 2019-04-09:
Jeg er ikke et sekund i tvivl om, at når nogle borgmestre pludselig opdager, at de begynder at blive kaldt til samtale hos en minister, at der begynder at komme breve fra en minister, og at de måske også begynder at blive sat under administration, fordi de ikke kan finde ud af at opnå nogle gode resultater, og de skal til at forsvare det nede i den lokale brugs, så vil de begynde at rette ind.
Grete Schødts (S), 2000-04-27:
Derfor er forslaget her jo egentlig ikke, hvad skal man sige, ligefrem et ligestillingsforslag, og det betyder altså, at der faktisk bliver endnu færre i omsorgssektoren, netop fordi det også er kvinder, der er ansat i jobbene dér, og vi har så rigelig brug for arbejdskraften.
Inger Støjberg (DD), 2023-01-19:
Noget af det, vi rigtig godt kunne tænke os også at få regeringen med på, er i virkeligheden at sikre nogle bedre rammevilkår for erhvervslivet, for det tror jeg faktisk er noget af det, mange erhvervsfolk sidder og drømmer om – og også lidt mere, end de drømmer om nogle erhvervsstøtteordninger.
Kristian Thulesen Dahl (DF), 2018-10-04:
Han havde været på deltid – han ville egentlig også gerne have været på fuld tid – og Jesper fortalte om nogle af de ting, som han synes kendetegnede en god ældrepleje: En ældrepleje, hvor der var værdige og anstændige forhold for de ældre, hvor man sørgede for, at der på plejehjemmet duftede af frisklavet mad, hvor man sørgede for, at der var tid til omsorg og nærvær.
Henrik Dahl (LA), 2018-04-17:
Men det er altså virkelig en stor dag for Danmark, at vi har lavet den her store reform – hvis man vil tillade udtrykket, at det er en stor dag for Uddannelsesdanmark, for tit er det jo sådan, at vi reparerer lidt på de ting, der findes i forvejen, men her laver vi noget, der er helt nyt.
Karina Lorentzen Dehnhardt (SF), 2013-02-07:
Men jeg synes stadig væk, at det er et uvurderligt godt redskab til at fastholde folk i arbejde og i uddannelse, og det, at vi får det som udslusning, betyder, at man ikke lades alene i en meget, meget vigtig periode i overgangsfasen, fra man sidder i fængsel, til man skal ud i friheden.
Jacob Buksti (S), 2004-01-28:
Jeg vil meget gerne i forlængelse af det spørgsmål, hr. Ole Stavad stillede, høre Venstres ordfører, hvad Venstres sådan mere principielle holdning er til spørgsmålet om det rimelige i, at man kan opnå fradrag på udgifter, man aldrig har haft.
Charlotte Fischer (RV), 2006-11-24:
Det, vi har lagt vægt på, er, at den her investering svarer til det, som Landsbyggefonden selv kalder sit kvalitetsscenarie, og det svarer til, at man investerer 124 mia. kr. over de næste 20 år i de eksisterende almene boliger, og det er det, vi gør med det her forlig.
Simon Kollerup (S), 2013-11-01:
Jeg sagde i min ordførertale, at der for mig at se var fordele i forhold til at give nogle frihedsmuligheder for vores kommuner – og det synes jeg sådan set er et positivt signal – og jeg prøvede så i min tidligere replik at udfordre forslagsstillerne med, om friheden ikke skulle være gældende både på loft og på gulv, tror jeg vi fik det kaldt, i forhold til grundskylden.
Steen Gade (SF), 2005-03-31:
Der kommer forskellige typer kompetencer i forskellige kommuner, og hvis man skal løse de her opgaver i et samarbejde mellem kommunerne, hvad jeg også forstår må være ideen, er det så fru Inger Støjbergs opfattelse, at kommunerne må gå sammen i store regionale samarbejder, for ellers vil man jo ikke kunne løse den opgave af regional karakter, som Miljøministeriet så rigtigt i sin tid påpegede?
Simon Emil Ammitzbøll (LA), 2010-04-26:
Så er det jo interessant, som en anden ordfører også var inde på, at Dansk Ungdoms Fællesråd af alle høringsparterne faktisk har været inde at sige, at det her ikke er nogen særlig god idé, i virkeligheden på grund af det, jeg startede med: Hvorfor drikker Jeppe?
Peder Hvelplund (EL), 2021-01-19:
I forhold til det forslag var der nogle helt afgørende krav fra Enhedslisten: Vi skulle sikre en klar demokratisk kontrol; de vidtgående bemyndigelser, som kan være nødvendige for at bekæmpe en pandemi, skal baseres på et folketingsflertal; det skulle sikres, at der bliver en klar og tydelig opdeling mellem de sundhedsfaglige vurderinger og de politiske beslutninger – det skulle med andre ord være tydeligt, hvornår det er sundhedsfagligheden, der taler, og hvornår det er et politisk ansvar – at vi fik en begrænsning på den periode, bemyndigelserne gælder, i det her tilfælde i 4 uger, i forhold til det nye forslag, så de løbende bliver taget op til revision; at vi fik sikret en parlamentarisk repræsentation fra alle partier i epidemiudvalget; at vi fik fjernet tvangsvaccinationerne; at vi fik styrket retssikkerheden gennem en automatisk domstolsprøvelse; at et mindsteindgrebsprincip og et proportionalitetsprincip blev bærende elementer; og generelt at sikre større åbenhed og gennemsigtighed i beslutningerne.
Pernille Rosenkrantz-Theil (S), 2022-04-29:
Det, der foreslås her, er jo, at de tilskudsregler, der allerede findes i en lidt anden afart og med nogle begrænsninger, skal laves om, sådan at 90 pct. af det kommunale tilskud tilfalder forældrene, altså gives til forældrene eller en anden omsorgsperson til at kunne passe barnet hjemme, og det skal så være et alternativ til de eksisterende muligheder for pasning.
Mette Frederiksen (S), 2017-01-31:
Måske vil jeg bare her til sidst sige, for det bliver jo hurtigt også en lidt mere hårdhændet politisk diskussion, når statsministeren svarer, som statsministeren gør, at på den baggrund ønsker vi at lave en bred aftale om boligbeskatning, og den skal selvfølgelig være retfærdig.
Martin Henriksen (DF), 2013-10-10:
Men set i det lys, altså når vi ved, at der tidligere har været holdt jubeltaler fra Folketingets talerstol om, hvor vigtigt det er med udenlandsk arbejdskraft, og at de hurtigt og nemt kan komme til Danmark, og vi så kan se, at det er gået galt, så burde man i lovforslaget måske også i større grad beskæftige sig med, hvordan man undgår, at de f.eks. snyder med visumreglerne.
Lea Wermelin (S), 2021-04-28:
Jeg synes i virkeligheden, at spørgeren her er inde på noget meget centralt, altså at der er rigtig stor forskel på, om et dyr er sultent, eller om det sulter, og vi vil ikke have dyr, der sulter på vores arealer, og derfor er den konkrete sag, som spørgeren også er inde på, helt uacceptabel, altså den, der har fundet sted i Mols Bjerge på statens arealer i Naturstyrelsens besætning.
Peter Skaarup (DF), 2000-11-01:
Og det er altså den konservative formand, hr. Helge Adam Møller, kommende fra det parti, som hr. Per Stig Møller også kommer fra. Jeg kan bare lige læse et par af de ting op, som måske sætter noget af det på plads, som hr. Per Stig Møller var inde på.
Frederik Bloch Münster (KF), 2025-04-23:
Som jeg også sagde før, synes vi, det er en forsimpling at sige, at det vil bidrage til en overophedning, for man må bare sige, at den logik, man normalt anvender i forhold til anlægsloftet, ikke gør sig gældende, når vi taler om at lave foranstaltninger, der undgår, at man skal bruge midler på at reparere eller korrigere for noget, der er sket, og som har haft masser af konsekvenser.
Anders Fogh Rasmussen (V), 2007-10-02:
Endelig vil vi iværksætte en massiv kampagne for at øge kendskabet til Danmark som et godt land at arbejde og leve i, og vi vil forstærke indsatsen for at fastholde og integrere de mennesker, der kommer hertil. For at sikre fortsat fremgang i velstand og velfærd i Danmark er det nødvendigt at hente mere udenlandsk arbejdskraft til Danmark, men der skal være tale om en kontrolleret indvandring, som sikrer, at de, der kommer hertil, har de rette kvalifikationer og kan forsørge sig selv.
Svend Heiselberg (V), 2004-05-18:
Man kan jo ikke gøre ved, hvis man får ondt i maven. Jeg er nødt til at sige til hr. Ole Vagn Christensen, at det ville være blevet meget dyrere for f.eks. Thisted Lufthavn, hvis det var sådan, at jeg ikke havde sat mit fingeraftryk på det her, for der var lagt op til en betydelig større betaling.
Pernille Rosenkrantz-Theil (EL), 1999-05-27:
Det næste, jeg vil sige lidt om, er, hvordan de forenede partier tackler mennesker, der flygter fra krig og undertrykkelse. Først og fremmest vil jeg sige, at jeg synes, det er smukt, at vi har en indenrigsminister i Danmark, der er så storsindet, at han i én og samme mundfuld nøjes med at invitere 3.000 flygtninge fra Kosova til Danmark og samtidig kritiserer Makedonien, som i forvejen er et fattigt land, for at ville lukke grænserne efter at have modtaget 100.000 flygtninge ud af den million, der er i alt.
Per Clausen (EL), 2015-05-22:
Jeg er sådan set meget enig med den radikale ordfører i, at det godt kan være, at en af de rigtige veje at gå i den her sammenhæng er at fokusere på cirkulær økonomi, som jo også forudsætter, at man stiller nogle krav til produkterne, nemlig at de forskellige elementer i et produkt kan udskiftes og erstattes med andre, og at der på den måde kan sikres længere levetid for produktet, plus at nogle af de elementer, der indgår i produktet, så også skal kunne anvendes i andre sammenhænge.
Nicolai Wammen (S), 2020-06-24:
Jeg er helt opmærksom på, at der er stærke kræfter i Europa, der gerne vil noget andet end Danmark, men jeg synes virkelig, det er besynderligt, at Venstre mener, at det ville være til Danmarks fordel at stå alene frem for at have allierede i den kamp, vi er i gang med.
Ole Stavad (S), 2000-11-09:
, ja, så har jeg svært ved at se behovet for at hæve grænsen igen allerede her to år efter. Jeg har også svært ved at se begrundelsen for at give lønmodtagere adgang til at etablere erhvervsvirksomhed i en alder af 65 år og samtidig muliggøre, at indskuddet på en etableringskonto kan ske, indtil vedkommende fylder 70 år.
Marianne Jelved (RV), 2002-12-09:
så kunne jeg tænke mig at spørge finansministeren, hvorfor Det Radikale Venstre ikke måtte være med i iværksætterpakken, selv om vi tilbød det fuldstændig uden ændringer og tilbød at stemme for alle regeringens forslag til finansiering af den. Jeg skal så for en ordens skyld minde om, at Det Radikale Venstre stemmer ja ved tredjebehandlingen, ikke fordi vi er enige i finansloven som helhed, men fordi Danmark skal have et budget, og fordi regeringen har sit parlamentariske grundlag i orden.
Lene Espersen (KF), 2004-04-15:
Det er en tragedie for den ægtefælle, der bliver ramt af volden, og for børnene, men selvfølgelig også for familien samlet set, hvis det viser sig, at familien til sidst må opløses på grund af problemer, som den voldelige ægtefælle måtte have, som der ikke findes en løsning på.
Inger Støjberg (V), 2019-04-12:
Og det er jo årsagen til, at vi ikke melder os ud af konventionerne og heller ikke bryder konventioner, men jo godt kunne have et ønske om at modernisere konventioner og naturligvis også at udfordre konventioner og gå til kanten af konventioner, hvilket vi har gjort ad flere omgange.
Frank Aaen (EL), 2009-02-04:
Mener ministeren, at det er gavnligt og retfærdigt, at dagpengenes dækningsprocent i den seneste årrække er blevet stadig lavere, med det resultat, at en gennemsnitlig lønmodtager oplever en indkomsttilbagegang på 200.000 kr. som følge af arbejdsløshed, og vil ministeren i modsat fald være med til at hæve dagpengesatsen?
Lisbeth Bech Poulsen (SF), 2014-05-20:
Fra SF's side vil vi bare gerne bruge pengene og ressourcerne der, hvor det virker, og når Rigspolitiet siger, at det her ikke er en vej at gå, det er det ikke i dag, det var det ikke i 2011, så vil vi gerne bruge ressourcerne der, hvor det virker.
Knud Kristensen (KF), 2009-02-18:
For noget af det, som var grunden til, at Danish Crown måtte handle, som de handlede, var jo netop, at man ikke har fået ekspederet de miljøgodkendelser til landbruget, som gjorde, at landbruget kunne få en øget produktion, som gjorde, at de her medarbejdere også kunne sikre sig et arbejde fremover.
Dina Raabjerg (KF), 2025-10-23:
Til de kritikere, der eventuelt vil sige, at der jo her er tale om erhvervsstøtte, er det vigtigt at huske på, at en produktionsrabat i modsætning til almindelige erhvervsstøtteordninger er en refusionsordning; vi får hundrede procent noget for pengene.
Villy Søvndal (SF), 2005-01-12:
Jeg vil godt sige, at det forekommer mig efter 10 år i Folketinget at være intellektuel fattigdom af hidtil usete dimensioner at lade det danske folkestyre bruge 25 minutter på at diskutere, hvorvidt jeg har været i Irak eller ej, mens folk ligger og dør i Irak, og mens verden i øvrigt bliver et stadig mere usikkert sted som følge af denne krig.
Lene Espersen (KF), 2014-03-11:
Der tror jeg bare at den typisk radikale tilgang i hvert fald har været, at frem for at få tal fra erhvervet – og der kan være forskellige vurderinger af, om de er rigtige eller ej – ville det være bedre at få nogle tal, der var en verificering af, hvad det koster, når tingene går i hårdknude.
Hans Kristian Skibby (DF), 2008-05-15:
Der er nogle enkelte arbejdsområder, hvor man med fordel kan diskutere, om der skal være et krav om en vis ansættelsesperiode et vist sted, eksempelvis for jagerpiloter og læger osv., men at man ligefrem skal til at tage en diskussion om, hvad vi skal gøre for nærmest at tvinge folk til at bo visse steder i Danmark, synes Dansk Folkeparti er en meget uheldig glidebane.
Per Stig Møller (KF), 2005-04-06:
Så jeg tror, vi har den rigtige strategi: at vise regimet, at det er uacceptabelt, at vise befolkningen, at vi kerer os om den og i stedet for at lade den være offer for sanktioner, som jo ofte er tilfældet, gå ind og prøve at hjælpe folkene.
Alex Vanopslagh (LA), 2020-06-03:
Hvis det lykkes at knæsætte en fortælling om, at virksomheder i Danmark kan snyde i skat, mens Folketinget ser gennem fingre med det, uden at skattevæsenet opdager det, uden at retsinstanserne kan gøre noget ved det – og det er jo det, Oxfam IBIS påstår – så er man inde og pille ved noget meget fundamentalt, nemlig tilliden til demokratiet og tilliden til institutionerne i vores retssamfund, og jeg mener, at Oxfam IBIS er med til at underminere det, når de fremfører usande påstande om danske virksomheder.
Karina Lorentzen Dehnhardt (SF), 2021-03-23:
Om det så er grupper af minoritetsunge, som det faktisk er i Kolding, der driver rundt på banegården – specielt her under corona, sikkert fordi det er svært at være nogen som helst andre steder – eller om det er alkoholikere, som sidder og råber og skændes på en bænk i en park, så tror jeg, at selv om der i princippet kan være tale om fredelige grupper, som bare fylder meget, så er der andre, der bliver usikre – de oplever simpelt hen situationen som utryg.
Bjarne Laustsen (S), 2010-06-22:
De har heller ikke ønsket at lytte til de indsigelser, der er kommet i forbindelse med en stor demonstration herude på slotspladsen, og de har heller ikke ønsket at lytte til oppositionen og tage det af bordet og vente med at fremkomme med de her to forslag, til vi havde det tredje lovforslag, så vi kunne have klaret det hele sammen. Så der er stadig væk masser af udestående spørgsmål, som jeg håber vi kan få klaret i dag ved andenbehandlingen og den senere tredjebehandling.
Henning Grove (KF), 1999-05-25:
Jeg tror først, det bliver om 4, 5, 6 år, og derfor tror jeg, at den her landbrugslov vil være tilstrækkelig, indtil vi skal i gang med det, når vi får den rigtige gyllebehandlingsmåde. Generationsskiftet er også lettet, og jeg tror, at når loven kommer til at virke, vil den især være til gavn for de unge landmænd.
Pernille Rosenkrantz-Theil (EL), 2002-04-12:
Vi kan i hvert fald forudse, at det kan blive nødvendigt med en øget styrkelse af det her center. Man må sige, at med det her lovforslag bliver centerets beføjelser styrket. Vurderingen fra centeret skal nu ligge til grund for afgørelser om f.eks. optagelse på uddannelse i stedet for at være vejledende, og der indføres et nyt klageorgan for personer med udenlandske uddannelseskvalifikationer.
Peter Hummelgaard Thomsen (S), 2017-12-13:
Nu har vi så en regering, der laver en skattereform, hvor man først siger, at man øger uligheden med åbne øjne, og så viser det sig senere – bl.a. i svar 68 til Finansudvalget – at man sådan set øger uligheden mere, end man gjorde, da man præsenterede den.
Anders Fogh Rasmussen (V), 1998-01-27:
Hr. Aage Frandsen gjorde det klart, at SF jo ingen interesse havde i at lave et forslag til vedtagelse sammen med Venstre og Det Konservative Folkeparti og andre oppositionspartier, fordi, som hr. Aage Frandsen sagde, det ville jo føre til, at regeringen skulle gå af, og så pegede hr. Aage Frandsen over på den anden side af salen og sagde, at så fik vi jo en sådan regering.
Connie Hedegaard (KF), 2007-10-12:
Jeg er også enig i, at den løsning, der er fundet, i sagens natur ikke er den smukkest tænkelige, men omvendt må fru Line Barfod vel også være enig i, at det trods alt er en tilforladelig løsning, fordi alternativet, nemlig at ingenting skete, ville være værre.
Aki-Matilda Høegh-Dam (SIU), 2023-05-12:
inersuarmi, uaneqqissaaq oqalugiarfigisanni Statsministeriusimasoq oqarnikuuvoq ”Kalaallinik ikilisaasimaneq iluatsimmat Aningaasanik sipaarnertik nuannaarutigalugu” Inunnik naleqartitsineq naak? Pissusitoqqat Sianiinaartinnerit Sapernerartinneqarnerit Ullutsinnut tulluanngilluinnarput Nalunagu Akeratuisut pissutsinut akisussaaqataasut Akisussaaffianik naqissusiisuarnissaq pisariaqartoq Malugaajuk? Maanna Nunarput alloriaqqilerpoq Allanngulertup mumisitsinerup anoraa Sakkortuisartorpoq Nunasiaataasimasut inuisa kinguaavi ilimmaqqipput Tunuarsimaaratik oqaaseqartalerput, nipilersuusiortalerput Kinaasusertik, Kinaassuserput kannguginagu, nukinngortillugu nipituumik atoqqittalerparput Nipaatsumik inooqataaneq Nunarsuarmi nipittoriartuinnartut akornanni Atorsinnaanngilaq Nunaqartut Oqartussaasuusugut Paasilerparput oqaatsitta pissaanerat Oqaasissattalu naleqassusaat Allanngueqataasinnaanerat Oqartussaassuserput tunuarsimaarata atorniarparput Avataaneersunik aqunneqarata Kalaaliusugut immitsinnut uparuarsinnaasaqaagut aamma aap Nunani nunasiaataasimasuni tamanna takornartaanngilaq Taamaattorli upperilluinnarpara aamma nukittuffigut eqqaamasarnissaat pingaaruteqarluinnartoq Aqqusaakkagummi imaannaasimanngikkaluaqisut Taamak nukittutigisunik, naleqqussallaqqitigisunik, tunniutiinnajuissinnaatigisunillu nassaariaannaasoqarneq ajorpoq Uppernarsaataa aana: Suli tamaaniippugut Kalaallisut oqaatsivut atorpavut Nipangersimanngilagut Takkutilerpoq Saperata isumaqalersimavugut Alloriaqqinnissaq tullinnguutilerpoq Tunuarsimaarnata, saperata, siunissarput sinaakusersussavarput Allanngortissavarput politikkikkut atuuttoq Naalagaaffik Kalaalliniit Kalaallinut« [Ovenstående er en helt uredigeret gengivelse af talerens eget manuskript som modtaget af Folketingets Administration den 12. maj 2023. Der tages således forbehold for mulige fejl og mangler]. »Rigsfællesskabsdebat 2023 – Ordførerindlæg, Siumut Vi har en Rigsfællesskabsdebat, da der siges at være et Rigsfællesskab. Til trods for at det kun er, ifølge Grundloven, Danmarks Kongerige som er gældende. Man har selv blot navngivet den for Rigsfællesskab, så, gad vide hvor meget ’fællesskab’ der er i det. Selvstyreloven siger, det vil sige Lov om Grønlands Selvstyre siger, at Folketinget har lovgivet, her i folketingssalen om det officielle sprog.
Kristian Thulesen Dahl (DF), 2007-09-06:
Men forhandlingerne foregår selvfølgelig der, hvor forhandlingerne foregår, og det er der, vi skal vise, om vi så er i stand til at omsætte vores løfter og vurderinger af, hvad der er nødvendigt i forhold til den offentlige sektor, vores plejeomsorg af de ældre, vores sygehussektor osv. til kontante forbedringer.
Niels Jørgen Langkilde (KF), 1997-11-27:
Og det er nu engang videnskabens både ret og pligt at stille kritiske spørgsmål og dumme spørgsmål, hvad enten det er miljøpolitik eller socialpolitik, eller hvad det nu er, og dem skal vi være lydhøre over for. Derfor er jeg meget glad for, at Danmarks Grundforskningsfond har imødekommet et af Det Konservative Folkepartis gamle ønsker om et klimaforskningsinstitut, for det vil regeringen jo ikke, men det kommer nu i gang.
Mette Frederiksen (S), 2021-05-11:
Jeg er tilhænger af, at vi europæere kan bevæge os rundt, at vi kan tage arbejde, at vi kan studere, at vi kan knytte familiebånd og rejse, og hvad vi ellers i øvrigt gør med hinanden, som tjener os alle sammen til det bedste, men selvfølgelig skal det ikke bruges til at begå alvorlig kriminalitet, ligesom det i øvrigt heller ikke skal bruges til at underminere vores arbejdsmarkeder, ligesom det heller ikke skal bruges til – vi har jo også haft diskussionen i Danmark omkring det – kriminalitet i forbindelse med tiggeri, hvilket så pludselig ramte danske hjemløse, som aldrig har gjort andet end at ligge på gaden, hvad de jo så i øvrigt heller ikke burde, men det er en anden diskussion.
Christian Friis Bach (RV), 2024-01-24:
Vi har før været der, hvor vi har stået med en klar tvivl om, hvorvidt der faktisk foreligger et FN-mandat, og man dermed driver en splittelse ind, også i FN's Sikkerhedsråd, og man endda her risikerer at drive en række af landene i regionen i armene på Rusland og i armene på Kina, som jo fisker i oprørte vande og ser det her som et spørgsmål om, hvorvidt man bakker op om internationale resolutioner, og hvorvidt man også ønsker, at de overholdes, f.eks. i Gaza.